મેઘાણી-સાહિત્યમાં આલેખિત વાલ્મીકિ સમાજનાં શૌર્ય, શીલ, સ્વાર્પણની ગૌરવગાથાઓની હ્રદયસ્પર્શી રજૂઆત પિનાકી મેઘાણીએ કરી હતી. અંતિમ સમયે શહીદ ભગતસિંહે ખાધેલી વાલ્મીકિ સમાજની 'રોટી'નું ઋણ અને મૂલ્ય કયારેય વીસરાશે નહિ તેમ પિનાકી મેઘાણીએ લાગણીભેર જણાવ્યું હતું. આવો સાત્વિક અને નિર્મલ કાર્યક્ર્મ સહુને સ્પર્શી ગયો હતો. નવી પેઢીમાં દેશપ્રેમ અને રાષ્ટ્રભાવનાનું સંસ્કાર-સિંચન તથા ગુજરાતની ગૌરવવંતી સંસ્કૃતિ, સાહિત્ય તેમ જ માતૃભાષાને જીવંત રાખવા માટે પિનાકી મેઘાણી અને ઝવેરચંદ મેઘાણી સ્મૃતિ સંસ્થાન પ્રયત્નશીલ છે.